D'acord amb les competències exclusives que té la Generalitat en matèria d'espectacles i activitats recreatives, es va aprovar la Llei 10/1990, de 15 de juny, sobre policia de l'espectacle, les activitats recreatives i els establiments públics.
La Llei esmentada té com a objectius, entre d'altres, garantir la seguretat del públic, la seva comoditat, evitar molèsties a tercers, defensar els drets i la seguretat del públic com a usuari i consumidor, i preservar l'ordre públic en el sentit estricte.
Des de l'Administració s'ha dut a terme, sistemàticament, el desenvolupament de la normativa en matèria d'espectacles i activitats recreatives, d'acord amb les previsions de la citada Llei 10/1990, de 15 de juny.
S'ha de destacar que, l'article 14.4 de l'esmentada Llei estableix la possibilitat de regular, per a determinats tipus d'activitats recreatives o d'espectacles, la necessitat de mesures o serveis de vigilància i les seves característiques.
En conseqüència, donant compliment a aquest imperatiu legal, es va aprovar la norma reguladora del dret d'admissió i la dels serveis de vigilància.
El Decret 200/1999, de 27 de juliol, pel qual es regula el dret d'admissió als establiments públics on es realitzen espectacles i activitats recreatives, en el seu article 10, determina amb claredat que el dret d'admissió, és a dir, l'admissió del públic en un local, dins dels límits legals, serà exercit per la persona titular de l'establiment públic o la persona organitzadora d'un espectacle o, si escau, per les persones designades per aquests que, sota la seva dependència, portin el control d'accés del públic a l'interior de l'establiment.
Aquest personal de control ha d'estar identificat com a tal i, així mateix, ha d'impedir l'entrada a les persones que es troben incloses en els supòsits de les limitacions d'accés que estableix l'article 9 del citat Decret, a l'efecte de garantir la seguretat del públic a l'interior del local.
Cal destacar que l'article 16 de la citada Llei 10/1990, de 15 de juny, estableix que les persones titulars dels establiments públics i les persones organitzadores d'espectacles han d'impedir l'accés a persones que manifestin actituds violentes, que puguin produir perill o molèsties a altres espectadors o usuaris, o bé, que dificultin el desenvolupament normal d'un espectacle o activitat recreativa.
Per altra part, el Decret 205/2001, de 24 de juliol, pel qual es regulen els serveis de vigilància per a determinats espectacles, activitats recreatives i establiments públics, va regular l'establiment d'aquests serveis de vigilància i les seves característiques en els espectacles i activitats recreatives que per la seva naturalesa poden comportar més risc per a la seguretat de les persones.
L'article 9 del citat Decret diferencia totalment el personal que exerceix les funcions pròpies de l'activitat que es desenvolupa en els espectacles i activitats recreatives, com ara els porters dels vigilants de seguretat, les funcions dels quals, d'acord amb l'article 8 del citat Decret, són les que s'estableixen a la normativa de seguretat privada.
Regular els criteris d'habilitació i les funcions de les persones que han d'exercir el control d'accés a determinats locals on es realitzen espectacles i/o activitats recreatives, es considera convenient com a conseqüència de les denuncies i dels expedients sancionadors per incompliment de la Llei 10/1990, de 15 de juny, i demés normes que la desenvolupen.
Això fa necessari que les persones que han d'exercir el control d'accés a aquests locals hagin de tenir una formació sobre el marc legal de l'àmbit de la seva activitat, així com els coneixements i les habilitats necessaris per evitar situacions conflictives i/o violentes, actuacions arbitràries, abusives o improcedents, tal com succeeix en algunes ocasions.
D'acord amb el que s'ha exposat, aquest Decret té com a objecte regular els criteris de l'habilitació del personal de control d'accés de determinats establiments d'espectacles i activitats recreatives, en concret, en els establiments als quals, d'acord amb el seu aforament, s'aplica l'esmentat Decret 205/2001, de 24 de juliol, en el supòsit que redueixin el nombre de vigilants de seguretat, d'acord amb les disposicions addicionals del Decret que ara s'aprova.
Així mateix, també s'estableix al Decret, per a aquest personal de control d'accés, la determinació de les funcions que els són pròpies, d'acord amb els requisits i les condicions que estableix la normativa reguladora del dret d'admissió, amb l'objectiu que es garanteixi el lliure exercici dels drets i les llibertats de tots els ciutadans i ciutadanes, i evitar i eradicar qualsevol situació abusiva i/o discriminatòria envers les persones que accedeixen a aquest tipus d'establiments, per garantir així la seva seguretat.
D'altra banda, i a més de la previsió que estableixen les disposicions addicionals primera a tercera d'aquest Decret per reduir el nombre de vigilants de seguretat en els citats establiments, la disposició addicional quarta introdueix una disposició addicional al Decret 205/2001, de 24 de juliol, als efectes d'establir la corresponent concordança amb aquesta nova previsió normativa.
Per últim, cal tenir en compte que mitjançant el Decret 176/2003, de 8 de juliol, es va crear l'Institut Català de les Qualificacions Professionals, el qual, entre altres, té com a funció la de definir un sistema de reconeixement i certificació de la competència professional, tot respectant les competències que el Servei d'Ocupació de Catalunya té en matèria de certificats de professionalitat.
A aquest efecte la disposició addicional cinquena preveu la possibilitat que s'inclogui en el futur Catàleg de qualificacions professionals de Catalunya l'ocupació que és objecte de regulació en aquest Decret.
En compliment del Decret 200/1991, d'1 d'octubre, de creació del Consell Assessor d'Espectacles i Activitats Recreatives, aquest organisme de caràcter consultiu i d'assessorament ha emès un informe del projecte de decret.
Per tot això, atès el que preveuen l'article 14.4 i 16.4 de l'esmentada Llei 10/1990, d'acord amb el que disposen els articles 61 i 62 de la Llei 13/1989, de 14 de desembre, d'organització, procediment i règim jurídic de l'administració de la Generalitat de Catalunya, d'acord amb el dictamen de la Comissió Jurídica Assessora, a proposta de la consellera d'Interior i amb la deliberació prèvia del Govern,
Aquest Decret té per objecte regular els criteris de l'habilitació i les funcions del personal de control d'accés de determinats establiments d'espectacles i activitats recreatives, tenint en compte els requisits i les condicions que estableix la normativa reguladora del dret d'admissió, amb l'objectiu que es garanteixi el lliure exercici dels drets i les llibertats de tots els ciutadans i ciutadanes, i evitar i eradicar qualsevol situació abusiva i/o discriminatòria envers les persones que accedeixen a aquest tipus d'establiments.
S'entén per personal de control d'accés la persona que exerceix les funcions d'admissió i control d'accés del públic a l'interior de determinats establiments públics, espectacles o activitats recreatives, i que es troba sota la dependència de la persona titular o organitzadora d'aquestes activitats.
3.1 Aquest Decret només serà d'aplicació al personal de control d'accés que exerceixi aquesta tasca en els establiments als quals, d'acord amb el seu aforament, s'aplica el Decret 205/2001, de 24 de juliol, pel qual es regulen els serveis de vigilància per a determinats espectacles, activitats recreatives i establiments públics, que són els següents:
b) Activitats recreatives musicals: bar musical, discoteca, sala de ball, sala de festes amb espectacle, cafè teatre i cafè concert.
d) Els espectacles i/o activitats recreatives compresos en els apartats anteriors que tinguin el caràcter d'extraordinaris.
3.2 Els establiments esmentats a l'apartat anterior que disposin de personal de control d'accés poden reduir el nombre de vigilants de seguretat, d'acord amb les disposicions addicionals primera a tercera d'aquest Decret.
4.1 Als efectes d'aquest Decret, i sens perjudici de la normativa laboral aplicable, les funcions específiques del personal de control d'accés són les següents:
a) No permetre l'accés a les persones que no compleixen les condicions establertes per la persona titular de l'establiment o la persona organitzadora de l'espectacle en l'exercici del dret d'admissió i que s'indiquen en el rètol col·locat a l'entrada del local, el qual ha de reunir els requisits que estableix l'article 7.1 del Decret 200/1999, de 27 de juliol, pel qual es regula el dret d'admissió als establiments públics on es realitzen espectacles i activitats recreatives.
b) Impedir l'accés a l'interior del local a les persones que es troben en els supòsits que preveu l'article 9 del Decret 200/1999, de 27 de juliol.
c) Comprovar l'edat de les persones que pretenguin accedir al local, mitjançant l'exhibició del DNI o de qualsevol altre document acreditatiu.
d) Controlar en tot moment que no s'excedeixi l'aforament legalment permès i, en conseqüència, no permetre l'entrada de més públic de l'autoritzat.
e) Prohibir l'accés del públic a partir de l'horari límit de tancament del local o, un cop iniciat l'espectacle o l'activitat, d'acord amb les seves condicions específiques.
f) Informar immediatament el personal de vigilància de les alteracions de l'ordre que es produeixin als accessos de l'establiment, sens perjudici de les actuacions que pugui dur a terme per tal de vetllar per la integritat física de les persones i els béns, quan la urgència ho requereixi.
En cas que no hi hagi vigilant de seguretat, hauran d'informar a les forces i cossos de seguretat.
g) En cas necessari, auxiliar les persones que es trobin ferides i trucar al telèfon d'emergències corresponent, quan hagin de rebre assistència mèdica de professionals sanitaris.
h) Permetre i facilitar les inspeccions o els controls reglamentaris a les persones que els facin.
4.2 En cap cas el personal de control d'accés pot assumir o exercir les funcions pròpies dels vigilants de seguretat.
Per a l'obtenció de l'habilitació necessària per exercir les funcions de personal de control d'accés, es requereixen els requisits següents:
b) Tenir la ciutadania espanyola o d'algun del països que integren la Unió Europea o estar en possessió del permís de residència i treball corresponents.
c) No haver estat condemnat per delictes contra les persones o el patrimoni.
d) Estar en possessió, com a mínim, del títol de graduat en educació secundària obligatòria o formació professional de grau mitjà o qualsevol altre nivell igual o superior que hagi estat homologat per l'administració educativa.
e) Tenir uns coneixements bàsics de les llengües oficials de Catalunya, a fi de poder atendre el públic que s'hi adreci en aquestes llengües.
f) Superar els mòduls que acreditin els coneixements i la capacitat necessaris per a l'exercici d'aquesta funció.
6.1 Les persones aspirants a obtenir l'habilitació de personal de control d'accés han de superar els mòduls de coneixements i de caràcter pràctic, en relació amb les funcions de la seva activitat, que es realitzaran en els centres docents que s'indiquen a l'article 7.
6.2 Les proves i la durada dels citats mòduls es determinen a l'annex 1 d'aquest Decret, i el contingut del temari es determina a l'annex 2 d'aquest Decret.
6.3 L'acreditació d'haver superat els mòduls de coneixements i de caràcter pràctic permet l'obtenció de l'habilitació corresponent.
7.1 Els coneixements teòrics i pràctics sobre les funcions del personal de control d'accés han de ser impartits pels centres docents legalment autoritzats.
7.2 Aquests centres, per tal d'impartir els mòduls de coneixement teòrics i de caràcter pràctic, d'acord amb els requisits que estableixen els annexos 1 i 2 d'aquest Decret, han de presentar davant la Direcció General del Joc i d'Espectacles la documentació següent:
a) Memòria descriptiva de les instal·lacions, mitjans tècnics i objectius del curs.
b) Relació del professorat que ha d'impartir els corresponents coneixements amb indicació de la titulació professional.
c) Planificació i programa dels mòduls de coneixements i de caràcter pràctic.
d) Model del document acreditatiu d'haver superat els mòduls, que expedirà el centre a les persones que superin la formació.
7.3 La Direcció General del Joc i d'Espectacles, en el termini de dos mesos, examinarà la documentació presentada.
Transcorregut aquest termini de dos mesos sense que s'hagi comunicat cap tipus de mancança en la documentació, el centre s'entendrà habilitat.
7.4 La Direcció General del Joc i d'Espectacles podrà, en qualsevol moment, sol·licitar informació en relació amb les inscripcions de les persones aspirants, el desenvolupament de la formació i la realització, execució i valoració de les proves.
Habilitació del personal de control d'accés
Per tal de poder desenvolupar la funció de personal de control d'accés, s'ha d'obtenir l'habilitació de la Direcció General del Joc i d'Espectacles, la qual s'acreditarà mitjançant l'expedició d'un carnet professional, les característiques del qual les determinarà la citada Direcció General.
Revocació de l'habilitació i efectes
9.1 L'habilitació per exercir les funcions del personal de control d'accés ha de ser revocada si es deixa de complir el requisit que estableix l'apartat c) de l'article 5 d'aquest Decret.
9.2 La Direcció General del Joc i d'Espectacles revocarà l'habilitació per a exercir les funcions de personal de control d'accés, amb audiència prèvia de l'interessat.
9.3 La resolució de revocació de l'habilitació comporta la retirada del carnet professional, amb la corresponent privació per exercir les funcions pròpies de personal de control d'accés, fins que hagin estat cancel·lats els antecedents dels delictes a què fa referència l'apartat c) de l'article 5 d'aquest Decret.
9.4 L'afectat o l'afectada ha de presentar el seu carnet professional, davant la Direcció General del Joc i d'Espectacles o els corresponents Serveis Territorials del Joc i d'Espectacles, en el termini de deu dies hàbils a comptar des de la notificació de la citada inhabilitació.
Identificació del personal de control d'accés
10.1 El personal de control d'accés ha d'estar identificat com a tal, d'acord amb el que estableix l'article 10 del Decret 200/1999, de 27 de juliol, pel qual es regula el dret d'admissió als establiments públics on es realitzen espectacles i activitats recreatives.
10.2 Per tal de poder ser identificat, el personal de control d'accés ha de portar de manera visible un distintiu amb la llegenda "Personal de control d'accés" i, a sota, el número de carnet professional que l'habilita per desenvolupar les tasques que estableix l'article 4.1.
10.3 El distintiu es portarà permanentment a la part superior esquerra de la peça de roba exterior, totalment visible, sense que pugui quedar ocult.
Utilització de les llengües oficials
El personal que exerceixi les funcions de personal de control d'accés ha de poder atendre el públic en qualsevol de les llengües oficials de Catalunya.
La persona titular d'un establiment o la persona organitzadora d'un espectacle dels compresos a l'article 4 del Decret 205/2001, de 24 de juliol, pel qual es regulen els serveis de vigilància per a determinats espectacles, activitats recreatives i establiments públics, podrà reduir el nombre de vigilants de seguretat que preveu l'article 4 del citat Decret, quan tingui contractat i treballant personal amb l'habilitació de control d'accés a què fa referència aquest Decret.
Sens perjudici del que estableix l'article 4 del Decret 205/2001, l'obligació de tenir un determinat nombre de vigilants de seguretat pot modificar-se d'acord amb el que preveu la disposició addicional primera d'aquest Decret.
El citat nombre de vigilants es pot reduir segons la disponibilitat de personal de control d'accés legalment habilitat, d'acord amb el barem següent:
a) A partir de 150 persones d'aforament s'ha de tenir com a mínim una persona de control d'accés legalment habilitada.
b) A partir de 450 persones d'aforament, com a mínim dos persones de control d'accés legalment habilitades.
c) A partir de 750 persones d'aforament, com a mínim un vigilant de seguretat més dos persones de control d'accés legalment habilitades.
d) A partir de 1.000 persones d'aforament, com a mínim dos vigilants de seguretat més tres persones de control d'accés legalment habilitades.
e) I en endavant, un vigilant i una persona de control d'accés legalment habilitada més, per cada fracció de 1.000 persones d'aforament.
Per modificar el nombre de vigilants a què fa referència l'article 4 del Decret 205/2001 esmentat, la persona titular d'un establiment o la persona organitzadora d'un espectacle ha de presentar, davant de la Direcció General del Joc i d'Espectacles o dels corresponents Serveis Territorials del Joc i d'Espectacles, un escrit en el qual comuniqui aquesta modificació amb la indicació de la seva justificació, adjuntant la documentació acreditativa de l'aforament de l'establiment i de la contractació de personal de control d'accés legalment habilitat, en el nombre que preveu la disposició addicional segona.
La modificació serà efectiva un cop efectuada la citada comunicació de modificació.
La còpia de l'escrit de comunicació a la Direcció General del Joc i d'Espectacles o als corresponents Serveis Territorials del Joc i d'Espectacles ha de romandre obligatòriament a l'establiment, als efectes de les corresponents inspeccions.
S'afegeix una disposició addicional al Decret 205/2001, de 24 de juliol, pel qual es regulen els serveis de vigilància per a determinats espectacles, activitats recreatives i establiments públics:
"El nombre de vigilants que estableix l'article 4 d'aquest Decret pot ser reduït d'acord amb el que estableix el Decret 348/2004, de regulació dels criteris d'habilitació i les funcions del personal de control d'accés de determinats establiments d'espectacles i activitats recreatives."
El Catàleg de qualificacions professionals de Catalunya podrà incloure, si escau, l'ocupació de personal de control d'accés habilitat a què fa referència aquest Decret.
Mentre la persona titular d'un establiment o la persona organitzadora d'un espectacle no tingui contractat el corresponent personal de control d'accés legalment habilitat, no es pot fer efectiva la modificació del nombre de vigilants de seguretat que preveuen les disposicions addicionals primera a tercera d'aquest Decret.
Aquest Decret entrarà en vigor als vint dies de la seva publicació al DOGC.
Barcelona, 20 de juliol de 2004
D'acord amb el que s'indica en aquest Decret, per tal d'obtenir l'habilitació professional de personal de control d'accés s'han de superar uns mòduls de formació relacionats amb les funcions d'aquesta activitat, que constaran de dues proves, una de coneixements i una altra de caràcter pràctic.
a) La prova de coneixements consta d'un exercici que consisteix a respondre un qüestionari tipus test d'un màxim de 100 preguntes, amb quatre respostes possibles i una d'aquestes vàlida, sobre el contingut complet del programa de temes que figura a l'annex 2 d'aquest Decret.
b) La prova de caràcter pràctic es basa en analitzar, reaccionar i resoldre positivament una situació conflictiva simulada, que es pugui plantejar en els accessos dels establiments públics, espectacles i activitats recreatives que regula aquest Decret, a fi i efecte de valorar l'eficàcia i el comportament dels aspirants davant d'aquestes circumstàncies..2 Durada de les proves
El temps per realitzar les proves de coneixements i de caràcter pràctic serà com a màxim de dues hores per a cada una..3 Mòdul de coneixements
3.1 Els objectius del mòdul de coneixements són els següents:
a) Capacitar i dotar de coneixements jurídics les persones aspirants, respecte de les normes que regulen els establiments públics, espectacles i activitats recreatives, on desenvoluparan les seves funcions, així com de la resta de normativa que els és d'aplicació, com també dels coneixements bàsics de les llengües oficials de Catalunya.
c) Saber integrar els coneixements teòrics necessaris per fer-ne una correcta aplicació a les situacions que es puguin plantejar.
3.2 La durada d'aquest mòdul ha de ser de 25 hores..4 Mòdul de caràcter pràctic
4.1 Els objectius del mòdul de caràcter pràctic són els següents:
a) Aprendre a aplicar les tècniques per respondre davant situacions violentes o conflictives.
c) Conèixer i aprendre a aplicar correctament les tècniques més bàsiques de primers auxilis tenint en compte les lesions produïdes i les persones afectades, així com les situacions de risc per a la salut que es puguin produir.
e) Utilitzar tècniques i habilitats per ajudar a prevenir i/o resoldre incidents de manera efectiva i eficaç.
4.2 La durada d'aquest mòdul ha de ser de 15 hores.
Annex 2.1 Programa del mòdul de coneixements
Drets fonamentals de la persona.
Els articles que hi fan referència.
Normativa reguladora: Decret 200/1999, de 27 de juliol, pel qual es regula el dret d'admissió als establiments públics on es realitzen espectacles i activitats recreatives.
Mesures de seguretat als establiments de pública concurrència.
Assistència sanitària, farmaciola i infermeria.
Normativa: Llei 10/1990, de 15 de juny, sobre policia de l'espectacle, les activitats recreatives i els establiments públics; Decret 205/2001, de 24 de juliol, pel qual es regulen els serveis de vigilància per a determinats espectacles, activitats recreatives i establiments públics, i la resta de normativa complementària en matèria d'espectacles.
Normativa: Decret 70/2003, de 4 de març, pel qual es regulen els fulls de reclamació/denúncia als establiments comercials i en l'activitat de prestació de serveis.
Normativa: Ordre d'1 de juliol de 1994, del Departament de Governació (ara d'Interior), per la qual es determinen els horaris de diversos establiments públics dedicats a espectacles públics i/o activitats recreatives, i resolucions de 10 de maig de 1989, de la Direcció General del Joc i d'Espectacles, relatives a la modificació dels horaris màxims de tancament d'establiments públics d'hoteleria, d'exhibició, d'espectacles i de jocs d'atzar i de finalització de festes i revetlles populars, que regiran durant la temporada d'estiu en els àmbits territorials de Barcelona, Girona, Lleida i Tarragona.
Accés als espectacles, activitats recreatives i establiments de pública concurrència.
Prohibició de venda i subministrament de tabac i alcohol a menors.
Normativa: Llei 10/1990, de 15 de juny, sobre policia de l'espectacle, les activitats recreatives i els establiments públics; Llei 20/1985, de 25 de juliol, de prevenció i assistència en matèria de substàncies que poden generar dependència, i altres normes d'aplicació en matèria d'espectacles.
Armes als locals de pública concurrència.
Normativa: normativa aplicable en aquesta matèria..2 Programa del mòdul de caràcter pràctic
La realització d'un curs de primers auxilis, per atendre situacions d'assistència sanitària immediata: conceptes bàsics de primers auxilis.
Aquesta formació l'ha d'impartir un diplomat o diplomada en infermeria o equivalent.
Formació sobre l'actuació a seguir en situacions de perill per a les persones, impartida per un psicòleg.
Desenvolupament de les habilitats i les destreses necessàries en la interactuació personal i adquisició de coneixements sobre els diferents perfils de conductes de la clientela de les sales de festes i espectacles amb l'objectiu de prevenir situacions de riscos específics.
Estudi i anàlisi dels problemes socials actuals, dels diferents tipus de comportaments de les persones quan es troben en estat d'embriaguesa per haver consumit alcohol, estupefaents, etc., així com d'altres situacions previsibles, impartides per una persona amb la titulació de psicòleg o sociòleg.
Desenvolupament de les tècniques més adequades de control i seguretat en situacions generals i específiques que es produeixen en el sector.
Aquesta formació l'ha d'impartir un especialista en la matèria.